
Številka: 	478-166/2025/71 (164-08)
Datum: 	6. 11. 2025


Republika Slovenija, Ministrstvo za notranje zadeve, Ljubljana, Štefanova 2 (v nadaljevanju: naročnik) v skladu z 51. členom Zakona o stvarnem premoženju države in samoupravnih lokalnih skupnosti (Ur. l. RS št. 11/18, 79/18 in 78/23 – ZORR) in 16. členom Uredbe o stvarnem premoženju države in samoupravnih lokalnih skupnosti (Ur. l. RS št. 31/18) objavlja 

JAVNO ZBIRANJE PONUDB

1. Ime in sedež organizatorja javnega zbiranja ponudb:
Republika Slovenija, Ministrstvo za notranje zadeve, Štefanova ulica 2, Ljubljana.

2. Opis predmeta oddaje v najem:
Oddaja prostora za postavitev samopostrežnih avtomatov za distribucijo toplih in hladnih napitkov ter prigrizkov v objektih policijskih uprav na območju celotne Republike Slovenije, GPU in MNZ v najem. 

Prostor se oddaja v najem za določen čas, za obdobje petih (5) let. Pogodba se sklene predvidoma od 2. 2. 2026 dalje.

Specifikacija
Vrsta, število in lokacije samopostrežnih avtomatov za tople napitke, hladne napitke in prigrizke ter število uporabnikov je razvidno iz dokumentacije tega javnega zbiranja ponudb (v nadaljevanju: dokumentacija), in sicer iz Priloge št. 4. Količine so okvirne. Najemodajalec si pridržuje pravico do spremembe števila in vrste avtomatov ter lokacij. 

3. Vrsta pravnega posla:
Oddaja prostora v najem po metodi javnega zbiranja ponudb. 

Oddajo prostora v najem bo izvedla Komisija za vodenje postopkov  prodaje, oddaje v najem in oddaje v brezplačno uporabo stvarnega premoženja v upravljanju Ministrstva za notranje zadeve po metodi javne dražbe, javnega zbiranja ponudb in neposredne pogodbe (v nadaljevanju: komisija). 

4. Način in rok plačila: 
Najemnik bo mesečno najemnino in obratovalne stroške (stroške elektrike in vode) plačeval na račun naročnika in sklic naveden na računu, in sicer v roku 15 dni od izstavitve računa, ki ga naročnik izstavi do 5. v mesecu za pretekli mesec.

5. Cena in varščina:
Ponujene cene morajo biti oblikovane DDP lokacije naročnikovih uporabnikov na področju celotne Slovenije in morajo vključevati vse elemente, iz katerih so sestavljene (npr. strošek najema prostora za postavitev avtomata, strošek porabljene elektrike in vode (pavšal).

Ponudnik sam nosi strošek dostave in priklopa ter odklop avtomata z vsem potrebnim materialom za izvedbo, strošek odvoza avtomata po prenehanju veljavnosti pogodbe, strošek vzpostavitve prostora v prvotno stanje, strošek premestitve avtomata na drugo lokacijo v okviru notranje organizacijske enote posameznega sklopa, strošek zavarovanja avtomata, s katerim se krije škodo zaradi morebitnih civilno – pravnih odškodninskih zahtevkov, strošek rednega vzdrževanja avtomata (tako notranjosti, kot zunanjosti), strošek rednega polnjenja avtomata in izrednega polnjenja na poziv, ves potreben potrošni in čistilni material za vzdrževanje avtomata, davek, morebitni popust in vsi ostali morebitni stroški, ki jih bo imel ponudnik v zvezi z realizacijo naročila).

Ponujena cena za najem prostora za postavitev avtomatov se deli v razmerju 70% za najem prostora in 30% za kritje obratovalnih stroškov.

Ponudniki morajo k ponudbi priložiti potrdilo o plačani varščini v višini 2.500,00 EUR. Varščino plačajo na račun Ministrstva za notranje zadeve št. 01100-6370171132 ter sklic št. 28 17116-2990008-39907525.

6. Vračilo varščine:
Varščina bo uspelemu ponudniku vračunana v najemnino, ponudnikom, ki ne bodo uspeli, pa brez obresti vrnjena v roku 15 dni po končanem postopku javnega zbiranja ponudb.

Če najugodnejši ponudnik ne sklene pogodbe, se mu varščina zadrži.

7. Merilo za izbor najugodnejše ponudbe:
Najemodajalec bo ob izpolnjevanju vseh zahtev in pogojev iz dokumentacije pri ocenjevanju ponudb in izbiri ponudnika upošteval naslednje merilo:

Merilo za izbor najugodnejše ponudbe je cena, ob izpolnjevanju vseh zahtevanih pogojev, navedenih v dokumentaciji. Uspeli ponudnik bo tisti, ki bo ponudil najvišjo ponujeno ceno – skupno ponudbeno vrednost za vse lokacije v celoti. 

8. Dokumentacija:
Ponudniki bodo s podrobnejšimi pogoji oddaje prostora v najem seznanjeni iz dokumentacije, ki bo objavljena na spletnem portalu državne uprave gov.si (Ministrstvo za notranje zadeve) od dneva objave javnega zbiranja ponudb. 

9. Oblika ponudbe:
Oblika in pogoji, pod katerimi mora ponudnik predložiti ponudbo, ter elementi, ki naj jih ponudba vsebuje, so razvidni iz dokumentacije. Ponudbe bodo veljavne le, če bodo predložene v pisni obliki na obrazcih iz dokumentacije.

10. Rok za prejem ponudbe:
Rok za prejem ponudbe je ponedeljek, 1. 12.  2025 do 15.00 ure. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe. Ponudnik lahko ponudbo pošlje preko dostavne službe ali osebno dostavi (prinese) na navedeni naslov do roka za prejem ponudbe. 

Ponudbe, predložene po izteku roka, bodo izločene iz postopka.

Ponudba mora prispeti v zaprti ovojnici, na sprednji strani mora biti nalepljen »Obrazec prijave«, ki je Priloga št. 5 dokumentacije. 
11. Rok vezanosti ponudnikov na dano ponudbo:
Ponudniki so vezani na ponudbo najmanj do 2. 2. 2026.

12. Drugi pogoji:
Vsi pogoji, ki zavezujejo najemnika in naročnika so navedeni v dokumentaciji in so sestavni del pogodbe, ki bo sklenjena z najugodnejšim ponudnikom.

13. Datum, čas in kraj odpiranja ponudb:
Javno odpiranje ponudb bo dne 2. 12. 2025 ob 9.30 uri, na naslovu:
Ministrstvo za notranje zadeve, Štefanova ulica 2, Ljubljana.

Predstavniki ponudnikov – pravnih oseb, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino). 

14. Drugi pogoji:
· Pogodba o oddaji prostora v najem se bo sklenila na način »videno-najeto«, zato morebitne reklamacije po sklenitvi pogodbe ne bodo upoštevane.
· Javno odpiranje ponudb se bo izvajalo v uradnih prostorih Ministrstva za notranje zadeve. Skladno z Uredbo o upravnem poslovanju (Uradni list, RS št. 14/20, 167/20, 172/21, 68/22, 89/22, 135/22, 77/23 in 24/24) na javnem odpiranju ponudb ni dovoljeno slikovno, zvočno ali slikovno-zvočno snemanje.
· Upoštevane bodo le ponudbe, ki bodo izpolnjevale zahtevane pogoje iz te objave in razpisne dokumentacije. 
· Naročnik lahko po prejemu ponudb opravi dodatna pogajanja za dosego ugodnejše ponudbe.  
· Ponudniki bodo o izidu postopka javnega zbiranja ponudb in sprejemu ponudbe pisno obveščeni v roku osmih (8) dni po opravljenem izboru.
· Najugodnejši ponudnik je dolžan v 15 dneh po opravljeni izbiri najugodnejšega ponudnika skleniti z naročnikom pogodbo o oddaji prostora v najem.  
· Če je med prejetimi ponudbami več najugodnejših ponudb (enake višine ponudb), bodo organizirana dodatna pogajanja. 
· Pri javnem zbiranju ponudb kot ponudniki ne morejo sodelovati člani komisije in z njimi povezane osebe. Za povezano osebo se štejejo:
· fizična oseba, ki je s članom komisije v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
· fizična oseba, ki je s članom komisije v odnosu skrbništva ali posvojenca oziroma posvojitelja,
· pravna oseba, v kapitalu katere ima član komisije delež večji od 50 odstotkov in 
· druge osebe, s katerimi je glede na znane okoliščine ali na kakršnem koli pravnem temelju povezan član komisije, tako da zaradi te povezave obstaja dvom o njegovi nepristranskosti pri opravljanju funkcije člana komisije. 
· Najugodnejši ponudnik mora pred sklenitvijo pogodbe o oddaji prostora v najem podati pisno izjavo, da ni povezana oseba po sedmem odstavku 51. člena Zakona o stvarnem premoženju države in samoupravnih lokalnih skupnosti (Ur. l. RS št. 11/18,79/18 in 78/23 – ZORR). 

15. Ustavitev postopka:
Naročnik lahko kadarkoli do sklenitve pravnega posla postopek javnega zbiranja ponudb ustavi oziroma ne sklene pogodbe z uspelim ponudnikom, brez obrazložitve in brez odškodninske odgovornosti, pri čemer se ponudnikom vrne varščina brez obresti. 

16. Kontaktna oseba za izvedbo postopka javnega zbiranja ponudb:
Mojca Pleško Grah, telefon številka 01 428 47 23, elektronski poštni naslov: mojca.plesko-grah@gov.si ali Nejc Nadbath, telefon številka 01 428 47 24, elektronski poštni naslov:  nejc.nadbath@gov.si. 

Po pooblastilu
Matjaž Hudournik
vodja Sektorja za upravljanje z materialnimi sredstvi
sekretar

